Pretoria Sentraal-gevangenis sy naam kwytPresident Jacob Zuma onthul die nuwe naam. Foto: Kopano Tlape / GCIS President Jacob Zuma het Woensdag amptelik die Pretoria Sentraal-gevangenis hernoem na die Kgosi Mampuru II-beheergebied. Zuma het tydens ŉ spesiale geleentheid by die gevangenis in Pretoria gesê April is die maand van rekonsiliasie en vergifnis. “Deel van rekonsiliasie sluit die herbenaming van geografiese plekname en landmerke in. Die doel daarvoor is om ons uiteenlopende politieke- en historiese erfenis te weerspieël en om die wonde van die verlede te genees,” het Zuma gesê. Kgosi Mampuru is op 22 November 1883 in dié tronk gehang weens publieke geweld. Zuma het gesê die nuwe naam moet ‘n algemene gevoel van samehorigheid skep, omdat dit die land se geskiedenis vasvang.